
న్యూఢిల్లీ: మార్చితో ముగిసిన నాలుగో త్రైమాసికంలో ఎస్కార్ట్స్ నికర లాభం మూడింతలకు పైగా పెరిగి 59.48 కోట్ల రూపాయలకు చేరుకుంది. క్రితం ఆర్థిక సంవత్సరంలో కంపెనీ నికర లాభం 18.36 కోట్ల రూపాయలుగా ఉంది. అమ్మకాలు జోరుగా వృద్ధి చెందడం, వ్యయాలు తగ్గించుకోవడం వల్ల లాభాలు పెరిగే అవకాశం ఏర్పడినట్టు కంపెనీ తెలిపింది. సమీక్షా త్రైమాసికంలో మొత్తం ఆదాయం 823.52 కోట్ల రూపాయల నుంచి 1,062.21 కోట్ల రూపాయలకు చేరుకుంది. మార్చి 31తో ముగిసిన 2016-17 ఆర్థిక సంవత్సరానికి కంపెనీ కన్సాలిడే టెడ్ నికర లాభం 70.14 కోట్ల రూపాయల నుంచి 130.75 కోట్ల రూపాయలకు చేరుకుంది. అదే విధంగా మొత్తం ఆదాయం 3,564.73 కోట్ల రూపాయల నుంచి 4,266.85 కోట్ల రూపాయలకు పెరిగింది. గడచిన ఆర్థిక సంవత్సరంలో కంపెనీ 63,786 ట్రాక్టర్లను విక్రయించింది. క్రితం ఆర్థిక సంవత్సరంతో పోల్చితే అమ్మకాలు 24 శాతం పెరిగాయి. ఈ నేపథ్యంలో కంపెనీ బోర్డు 10 రూపాయల ముఖ విలువ కలిగిన ఒక్కో షేరుకు 1.50 రూపాయల డివిడెండ్ను సిఫారసు చేసింది.

newdhilly: maarchitho mugisina naalugo traimaasikamlo escarts nikara laabham moodintalaku paiga perigi 59.48 kotla roopaayalaku cherukundi. kritam aardhika samvatsaramlo company nikara laabham 18.36 kotla roopaayalugaa undi. ammakaalu jorugaa vruddhi chendadam, vyayaalu tagginchukovadam valla labhalu perige avakaasam erpadinattu company telipindi. sameeksha traimaasikamlo mottam aadaayam 823.52 kotla roopaayala nunchi 1,062.21 kotla roopaayalaku cherukundi. marchi 31thoo mugisina 2016-17 aardhika samvatsaraaniki company kansalide ted nikara laabham 70.14 kotla roopaayala nunchi 130.75 kotla roopaayalaku cherukundi. adhe vidhamgaa mottam aadaayam 3,564.73 kotla roopaayala nunchi 4,266.85 kotla roopaayalaku perigindi. gadachina aardhika samvatsaramlo company 63,786 tractorlanu vikrayinchindi. kritam aardhika samvatsaramtho polchithe ammakaalu 24 saatam perigaayi. ee nepathyamlo company bordu 10 roopaayala mukha viluva kaligina okko sheruku 1.50 roopaayala dividendnu sifaarasu chesindi.